Eugenius, servus servorum Dei, dilectis filiis Fulconi, abbati ecclesie Beati-Johannis Evangeliste, que juxta muros Senonensis civitatis sita est, ejusque fratribus, tam presentibus quam futuris, regularem vitam professis in perpetuum. Quotiens illud a nobis petitur quod religioni et honestati convenire dinoscitur, animo nos decet libenti concedere et petentium desideriis congruum impertiri suffragium. Ea propter, dilecti in Domino filii, vestris justis postulationibus clementer annuimus; et prefatam ecclesiam, in qua divino mancipati estis obsequio, sub beati Petri et nostra protectione suscipimus, et presentis scripti privilegio communimur; statuentes ut, quascumque possessiones, quecumque bona eadem ecclesia in presentias juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, Deo propitio, poterit adipisci, firma vobis, vestrisque successoribus et illibata permaneant. In quibus hec propriis duximus exprimenda vocabulis: Ecclesiam Beati-Georgii de Matriolis; Ecclesiam Beati-Sulpicii de Viciniis, cum omnibus appenditiis ejus; Ecclesiam Beatæ-Mariæ de Sosiaco; Ecclesiam Beati-Petri de Carris; Ecclesiam Beati-Sulpicii de Nibella; Ecclesiam Beatæ-Mariæ de Vois; Ecclesiam Beati-Martini de Capriaco; Ecclesiam Beati-Stephani de Castro-Rainardi; Ecclesiam Beatæ-Genovefe; Ecclesiam Beati-Georgii de Viconovo; Ecclesiam Sanctæ-Mariæ de Monteargio; Ecclesiam Sancti-Leonis in suburbio Senonensi; Ecclesiam Sanctæ-Mariæ de Gresso; Ecclesiam Beati-Martini de Noein; cum omnibus earum appendiciis. Ex dono Senonensis capituli, ecclesiam Sancti-Salvatoris; In Meldensi episcopatu, ecclesiam de Peceio; Et ecclesiam de Miraldo, cum omnibus ejus pertinentiis; In Aurelianensi parrochia, ecclesiam Beatæ-Mariæ, quæ nuncupatur inter murum et fossatum, cum omnibus pertinentiis suis. Annuos quoque reditus singularum prebendarum decedentium canonicorum Senonensis ecclesiæ, quemadmodum a communi capitulo ejusdem ecclesie vobis rationabili providentia collati et scripti sui pagina confirmati sunt, favoris nostri auctoritate vobis nichilominus confirmamus. Decernimus ergo ut nulli omnino hominum liceat, etc., ut supra, p. 327. † Ego EUGENIUS, catholicæ ecclesiæ episcopus, S. (Suivent les signatures des cardinaux.) Datum Signie, per manum Bosonis, sanctæ Romanæ ecclesiæ scriptoris, XI kalendas julii; indictione XV; Incarnationis dominice anno Mº Cº Lº IIº; pontificatus vero domini Eugenii III, papæ, anno VIIIº.